
„ПОДОБРЯВАНЕ НА ПРОИЗВОДСТВЕНИЯ КАПАЦИТЕТ В МСП”
BG16RFOP002-2.001
(РЕЗЮМЕ)

Основната цел на процедурата е предоставяне на инвестиционна подкрепа на българските малки и средни предприятия (МСП) с цел подобряване на производствените процеси, повишаване на производствения капацитет и засилване на експортния потенциал на предприятията.

1. Размер и интензитет на безвъзмездната финансова помощ (процент на съфинансиране):
Максимален интензитет на безвъзмездната финансова помощ в зависимост от категорията на предприятието-кандидат:
	Категория на предприятието кандидат
	Максимален интензитет на безвъзмездната
финансова помощ по проекта

	Микро и малки предприятия за дейности извън Югозападен район на планиране
	70 % от общите допустими разходи по
проекта

	Микро и малки предприятия за дейности в Югозападен район на планиране
	45 % от общите допустими разходи по
проекта

	Средни предприятия за дейности извън Югозападен район на планиране
	60 % от общите допустими разходи по
проекта

	Средни предприятия за дейности в Югозападен район на планиране
	35 % от общите допустими разходи по
проекта



Остатъкът от общите допустими разходи трябва да бъде съфинансиран чрез собствени средства на кандидата или от източници, които изключват всякаква публична подкрепа.
Минимален и максимален размер на безвъзмездната финансова помощ в зависимост от категорията на предприятието-кандидат:
	Категория предприятие
	Микро
предприятия
	Малки
предприятия
	Средни
предприятия

	Размер на помощта
	
	
	

	Минимален размер на помощта при
кандидатстване
	100 000 лева
	200 000 лева
	300 000 лева

	Максимален размер на помощта
	500 000 лева
	750 000 лева
	1 000 000 лева



Безвъзмездната финансова помощ  по процедурата, заедно с договорената  за последните седем години безвъзмездна финансова помощ по Оперативна програма Развитие на консурентоспособността на българската икономика и/или Оперативна програма Иновации и конкурентоспособност към съответния краен срок за подаване на проектни предложения, не може да надвишава 2 500 000 лева за микро и малки предприятия и 5 000 000 лева за средни предприятия.
Периодът от седем години обхваща:
 - за Първия краен срок: 08.07.2008 г. – 08.07.2015 г.
 - за Втория краен срок: 08.09.2008 г. – 08.09.2015 г.
 - за Третия краен срок: 09.11.2008 г. – 09.11.2015 г.

Ще се прилага процедура на подбор на проекти с 3 крайни срока за кандидатстване през 2015 г.

2. Критерии за допустимост на кандидатите:
Допустими по настоящата процедура за подбор на проекти са само кандидати, които отговарят на следните общи критерии:
· Да са търговци по смисъла на Търговския закон или Закона за кооперациите или да са еквивалентно лице по смисъла на законодателството на държава-членка на Европейското икономическо пространство; 
· Кандидатите трябва да отговарят на изискванията за микро, малко или средно предприятие съгласно Закона за малките и средни предприятия и Приложение I на Регламент (ЕС) № 651/2014. Клонове на юридически лица, регистрирани в България, не могат да участват в процедурата за подбор на проекти поради липсата на самостоятелна правосубектност.
· Кандидатите трябва да имат минимум три приключени финансови години (2012, 2013 и 2014г.) преди датата на обявяване на процедурата за подбор на проекти; 
· Кандидатите трябва да са реализирали минимален размер нетни приходи от продажби общо през последните три приключили финансови години (2012, 2013 и 2014г.), както следва:

	
Категория на предприятието

	Нетни приходи от продажби

	
Микро предприятие

	≥ 175 000 лева

	Малко предприятие
	≥ 750 000 лева

	Средно предприятие
	≥ 3 000 000 лева 



· Кандидатите трябва да развиват своята основна икономическа дейност в определените в Националната стратегия за насърчаване на малките и средните предприятия 2014-2020 групи сектори, както следва:

Високотехнологични и средно високотехнологични  промишлени производства:
· С20 „Производство на химични продукти“
· C21 „Производството на лекарствени вещества и продукти“ 
· C26 „Производството на компютърна и комуникационна техника, електронни и оптични продукти“ 
· С27 „Производство на електрически съоръжения“
· С28 „Производство на машини и оборудване, с общо и специално предназначение“
· С29 „Производство на автомобили, ремаркета и полуремаркета“
· С30 „Производство на превозни средства, без автомобили“

Интензивни на знание услуги:
· J58 „Издателска дейност“
· J59 „Производството на филми и телевизионни предавания, звукозаписване и издаване на музика“ 
· J60 „Радио- и телевизионна дейност“ 
· J61 „Далекосъобщения“
· J62 „Дейности в областта на информационните технологии“
· J63 „Информационни услуги“
· М72 „Научноизследователска и развойна дейност“

Нискотехнологични и средно нискотехнологични  промишлени производства:
· С10 „Производство на хранителни продукти“, 
с изключение на кодове: - 10.1 „Производство и преработка на месо; производство на месни продукти, без готови ястия”;- 10.2. „Преработка и консервиране на риба и други водни животни, без готови ястия”; 10.3 „Преработка и консервиране на плодове и зеленчуци, без готови ястия”; 10.4. „Производство на растителни и животински масла и мазнини”; 10.5. „Производство на мляко и млечни продукти”; 10.6. „Производство на мелничарски продукти, нишесте и нишестени продукти”; 10.81. „Производство на захар”; 10.83. „Преработка на кафе и чай”;  10.9. „Производство на готови храни за животни”;
· С11 „Производство на напитки“, 
с изключение на кодове: 11.01. „Производство на спиртни напитки”; 11.02. „Производство на вина от грозде”; 11.03. „Производство на други ферментирали напитки”; 11.04. „Производство на други недестилирани алкохолни напитки”; 11.06. „Производство на малц”.
· С13 „Производство на текстил и изделия от текстил, без облекло“
· С14 „Производство на облекло“
· С15 „Обработка на кожи; производство на обувки и други изделия от обработени кожи без косъм“
· С16 „Производство на дървен материал и изделия от дървен материал и корк, без мебели; производство на изделия от слама и материали за плетене“
· С17 „Производство на хартия, картон и изделия от хартия и картон“
· С18 „Печатна дейност и възпроизвеждане на записани носители“
· С19 „Производство на кокс и рафинирани нефтопродукти“
· С22 „Производство на изделия от каучук и пластмаси“
· С23 „Производство на изделия от други неметални минерални суровини“
· С24 „Производство на основни метали“
· С25 „Производство на метални изделия, без машини и оборудване“
· С31 „Производство на мебели“
· С32 „Производство, некласифицирано другаде“
· С33 „Ремонт и инсталиране на машини и оборудване“
ВАЖНО: В рамките на един краен срок за кандидатстване ще бъде допустимо подаване на проектни предложения САМО от кандидати с код на основна икономическа дейност по Класификация на икономическите дейности (КИД - 2008) в една от определените групи сектори на икономическа дейност съгласно тяхната технологична интензивност, както е посочено в т. 24 от Насоките за кандидатстване. Подадените проектни предложения ще се включват за разглеждане към съответния срок за кандидатстване, съобразно посочения от тях код на основна икономическа дейност в т.2 „Данни на кандидата“ в поле „Код на организацията по КИД-2008“ от Формуляра за кандидатстване. В тази връзка посочения код на основна икономическа дейност в това поле следва ЗАДЪЛЖИТЕЛНО да съответства на посочения в Удостоверение за код на основната икономическа дейност, издадено от Националния статистически институт код. Проектно предложение подадено от кандидат с код на основна икономическа дейност допустим за следващ краен срок, различен от този за който кандидатства, няма да бъде отхвърлено, а ще се оценява след изтичането на съответния краен срок, по който проектното предложение е допустимо. Проектно предложение подадено от кандидат с код на основна икономическа дейност, допустим за предходен краен срок за кандидатстване, различен от този, по който е подадено, ще бъде отхвърлено.
По процедурата ще се приоритизират проекти в областите на Иновационната стратегия за интелигентна специализация (ИСИС).
По процедурата ще се приоритизират проекти изпълнявани на територията на Северозападния район за планиране в съответствие с предвиденото в Споразумението за партньорство прилагане на териториален подход за целенасочена подкрепа на този район.
Приоритетно ще се финансират проекти, които включват дейности за внедряване на нови технологии за подобряване на ресурсната ефективност и ефикасност в производствения процес. Съгласно Насоките за кандидатстване и дефинициите, част от документа, ресурсната ефективност/ефикасност следва да се тълкува като:
а) мерки за подобряване на ресурсната ефективност и устойчиво използване на суровините, вкл. внедряване на високо-технологични решения за оптимизиране на производствените процеси и намаляване използването на суровини; внедряване на съвременни технологии за влагане на отпадъците като суровина в ново производство и/или други алтернативни приложения; внедряване на съвременни безотпадни технологии; внедряване на иновационни производствени материали и повишаване използването на рециклируеми материали;
2) дейности за намаляване използването на суровини, намаляване на отпадъците, производство на нови устойчиви продукти и услуги; дейности, които имат пряк екологичен ефект върху природните ресурси като въздух, вода, почви, метали и минерали, биоразнообразието.

3. Допустимост на проектите/дейностите
Продължителност: Продължителността на всеки проект не следва да надвишава 18 /осемнадесет/ месеца, считано от датата на влизане в сила на договора за предоставяне на безвъзмездна финансова помощ.
1/ Дейности за подобряване на производствените процеси и/или
2/ Дейности за добавяне на нови характеристики или подобряване на съществуващите продукти и услуги, и/или
3/ Дейности за разнообразяване на асортимента от продукти и услуги на предприятията и/или
4/ Дейности за внедряване на нови технологии за подобряване на ресурсната ефективност и ефикасност в производствения процес.
Горните дейности са допустими само ако представляват инвестиции в материални и нематериални активи, свързани със:
− създаването на нов стопански обект; 
− разширяването на капацитета на съществуващ стопански обект. 
Недопустими са дейности изпълнявани единствено за намаляване на текущите разходи на дадено предприятие, които не са свързани с горните инвестиции.
Инвестицията следва да се поддържа в региона получател най-малко три години след изпълнението на инвестицията.
	
4. Допустими разходи
1/ Разходи за придобиване на машини, съоръжения и оборудване, представляващи дълготрайни материални активи, необходими за изпълнението на дейностите по проекта;
2/ Разходи за придобиване на дълготрайни нематериални активи, необходими за изпълнението на дейностите по проекта.
ВАЖНО: Дълготрайните материални и нематериални активи, придобити със средства по проекта, следва да бъдат използвани единствено в стопанския обект, който получава помощта, да бъдат амортизируеми, да бъдат закупени при пазарни условия от трети страни, несвързани с купувача, и да бъдат включени в активите на предприятието, получаващо помощта, както и да останат свързани с проекта, за който е предоставена помощта, за срок от минимум три години.

Ще се прилага процедура на подбор на проекти с 3 крайни срока за кандидатстване през 2015 г., както следва:
1/ Първият краен срок за набиране на проектни предложения по процедурата е 08 юли 2015 г.
ВАЖНО: В рамките на първия краен срок за кандидатстване ще бъде допустимо подаване на проектни предложения САМО от кандидати с код на основна икономическа дейност в секторите на нискотехнологичните и средно нискотехнологичните  промишлени производства:
- С10 „Производство на хранителни продукти“
- С11 „Производство на напитки“
- С13 „Производство на текстил и изделия от текстил, без облекло“
- С14 „Производство на облекло“
- С15 „Обработка на кожи; производство на обувки и други изделия от обработени кожи без косъм“
- С16 „Производство на дървен материал и изделия от дървен материал и корк, без мебели; производство на изделия от слама и материали за плетене“
- С17 „Производство на хартия, картон и изделия от хартия и картон“
- С18 „Печатна дейност и възпроизвеждане на записани носители“
- С19 „Производство на кокс и рафинирани нефтопродукти“
- С22 „Производство на изделия от каучук и пластмаси“
- С23 „Производство на изделия от други неметални минерални суровини“
- С24 „Производство на основни метали“
- С25 „Производство на метални изделия, без машини и оборудване“
- С31 „Производство на мебели“
- С32 „Производство, некласифицирано другаде“
- С33 „Ремонт и инсталиране на машини и оборудване“.

2/ Вторият краен срок за набиране на проектни предложения по процедурата е 08 септември 2015 г.
ВАЖНО: В рамките на втория краен срок за кандидатстване ще бъде допустимо подаване на проектни предложения САМО от кандидати с код на основна икономическа дейност в секторите на високотехнологичните и средно високотехнологичните  промишлени производства:
- С20 „Производство на химични продукти“
- C21 „Производството на лекарствени вещества и продукти“ 
- C26 „Производството на компютърна и комуникационна техника, електронни и оптични продукти“ 
- С27 „Производство на електрически съоръжения“
- С28 „Производство на машини и оборудване, с общо и специално предназначение“
- С29 „Производство на автомобили, ремаркета и полуремаркета“
- С30 „Производство на превозни средства, без автомобили“

[bookmark: _GoBack]3/ Третият краен срок за набиране на проектни предложения по процедурата е 09 ноември 2015 г.
ВАЖНО: В рамките на третия краен срок за кандидатстване ще бъде допустимо подаване на проектни предложения САМО от кандидати с код на основна икономическа дейност в секторите на интензивните на знание услуги:
- J58 „Издателска дейност“
- J59 „Производството на филми и телевизионни предавания, звукозаписване и издаване на музика“ 
- J60 „Радио- и телевизионна дейност“ 
- J61 „Далекосъобщения“
- J62 „Дейности в областта на информационните технологии“
- J63 „Информационни услуги“
- М72 „Научноизследователска и развойна дейност“

